Wat u hier gaan leer - Shama MinistriesShama Ministries
Terwyl ek besig was met my jongste boek oor Openbaring, Die Openbaring van die Openbaring van Johannes, het ek geweet ek moet dit benader vanuit ‘n Ou Testamentiese siening soos ek ook al die ander profesië uit ‘n ander hoek en al die ander onderwerpe uit ‘n ander oogpunt benader, een wat Israel as voorbeeld gebruik, en wat dit vir ons as Christene beteken. Daar is soveel antichristelike sienings wat die wêreld ingestuur word, en dit is tyd dat die antichris ontbloot moet word. U kan meer hier lees: http://shamaministries.org.za/wp/blog/2016/10/29/openbaring-van-die-openbaring-van-johannes/
Vandag is ons juis al 500 jaar na die begin van die reformasie beweging van Martin Luther, maar ons moet onthou dat meeste van sy werke gegaan het oor die gesag van die leierskap in die Kerk, en die valshede wat hulle verkondig het. Nie hy of Calvyn het werklik na teologiese vrae gekyk nie, en het al hul sienings op die Nuwe Testament gebou, juis omrede hulle bang was dat hulle Joodse gebruike sou invoer in die Kerk. Wat hulle almal vergeet het, en dit is duidelik te sien in Calvyn se kommentaar oor Mattheus 25, is dat die Bybel ‘n handleiding is wat alle aspekte van ‘n christen se lewe raak, en dus gaan daar valse leerstellings ook in ons tyd soos ook al in Paulus se dae in die Kerk ingevoer word. Die grootste antichris leerstelling is die oor die wegraping en word ook hier in hierdie boek en ook basies in alle boeke en videos op ons webtuiste ontbloot aangesien dit hoevele mense deel maak van die afval wat in die laaste dae moet kom. Groot asseblief, kom weg uit enige gemeente waar hierdie dwaling geleer word. 2 Thes. 2:3-4 “Laat niemand julle op enige manier mislei nie, want eers moet die afval kom en die mens van sonde geopenbaar word, die seun van die verderf die teëstander wat hom verhef bo al wat God genoem word of voorwerp van aanbidding is, sodat hy in die tempel van God as God sal sit en voorgee dat hy God is.”
Wat maak my geregtig om hieroor te skryf? Soos die dissipels het ek nie veel teologiese opleiding gehad nie, maar wanneer jy die werking van die Heilige Gees in jou lewe ervaar, en jy die HERE opreg vra dat Hy jou die insig sal gee wat Hy aan die dissipels gegee het, sal Hy dit doen. Hy vra net bereidwilligheid, nie geleerdheid nie. My agtergrond van oor die 30 jaar in rekenaar ontleding en programmering het ook verseker bygedra dat ek elke onderwerp kon ondersoek, en dan met ‘n oplossing vir die vraag kan opkom. Ek het wel ‘n diploma in bediening, maar dit het net meer vrae laat opduik as wat ek antwoorde gehad het. So moes ek toe maar soos die mense in Berea die skrifte ondersoek en dan geglo het nadat ek antwoorde gekry het. (Handelinge 17) Die mense het ook maar net vir Moses en die profete gehad om te ondersoek.
Ek wil graag ‘n voorbeeld gebruik wat vir u sal verduidelik waar ons as Christene inpas. Paulus skryf in Romeine die volgende: “Ek vra dan: Het hulle miskien gestruikel om te val? Nee, stellig nie! Maar deur hulle val het die saligheid tot die heidene gekom om hulle jaloers te maak. En as hulle val die rykdom van die wêreld is en hulle tekort die rykdom van die heidene, hoeveel te meer sal hulle volheid dit nie wees nie! Want aan julle heidene sê ek: Vir sover as ek ‘n apostel van die heidene is, verheerlik ek my bediening as ek tog maar net my eie volk jaloers kan maak en sommige uit hulle kan red! Want as hulle verwerping die versoening van die wêreld is, wat sal hulle aanneming anders wees as lewe uit die dode? En as die eerstelinge heilig is, dan die deeg ook; en as die wortel heilig is, dan die takke ook. En as sommige van die takke afgebreek is, en jy wat ‘n wilde olyfboom was, onder hulle ingeënt is en deel gekry het aan die wortel en die vettigheid van die olyfboom, moet dan nie teen die takke roem nie; en as jy roem dit is nie jy wat die wortel dra nie, maar die wortel vir jou. Jy sal dan sê: Die takke is afgebreek, sodat ek ingeënt kon word. Goed! Deur ongeloof is hulle afgebreek, maar jy staan deur die geloof. Moenie hoogmoedig wees nie, maar vrees.”
Ek glo elkeen van ons weet hoe ‘n steggie by die onderstok in geënt word. Die steggie het geen wortels nie, maar dit is wat ons as die plant koop omdat dit die regte blom of in vrugtebome variëteit is. So die vrugte is wat ons koop, maar die onderstok van die roos of die vrugteboom is wat die kos verskaf aan die steggie. Dit is hoe ons as Christene by die onderstok ingeplant word, en Israel as die oorspronklike plant afgesny is. Die HERE is die onderstok en wortels. Maar sodra jy toelaat dat die oorspronklike onderstok weer takke uitstoot, gaan dit die ingeënte plant dood groei. So dit moet verwyder word. Dieselfde met ons as Christene. Die oomblik wanneer ons die Joodse onderstok geleentheid gee om te groei, gaan ons as Kerk sterwe. So kom weg van almal wat enigsins iets met die Joodse geloof van vandag te doen het. Dit geld ook vir die wat die Jode van vandag weer wil kans gee om op ‘n ander manier deel te word van Jesus se volk. Daar is net een volk, en dit is die Kerk van Jesus, en een manier om deel te word daarvan, en dit is hulle moet soos ons deel word van die verbond van geregtigheid met Jesus as Lam. Daar is nie plek vir tweedehandse Christene soos wat die wegrapers ons wil vertel ons is nie. Hulle sal nog leer dat hulle lering die van die antichris is.
Wat word die Jode deur die eeue geleer van Jesus en ons as Christene volgens die Torah? Watter kans dink jy het iemand wat hierdie woorde glo om in die hemel by Christus te kom? Dink u regtig dat Jesus weer sal kom om hierdie mense nog ‘n kans te gee om tot bekering te kom, tenspyte van die feit dat hy vir meer as tweeduisend jaar probeer het voor Jesus gekom het? Die gedeelte wat hier volg is in Engels, aangesien dit die taal is waarin die Talmud beskikbaar is, en ek nie wil hoor dat ek sekere goed bygesit het net om die wegrapers en Jode in ‘n swak lig te sit nie. Ek het ook nie die gedeelte saamgestel nie aangesien daar genoeg plekke op die Internet is wat u kan besoek en self leer wat die Jode geleer word. Onthou net dat die verskuilde Torah wat slegs priesters mag besit, nie deur enigiemand gelees wat nie ‘n Jood is nie want die oomblik wat jy dit lees, selfs as Christen, stel dit jou op dieselfde vlak as ‘n Joodse priester.
Daar is natuurlik vir my ook ‘n verdere rede hoekom ek skryf. Die vertaler en persoon wat die Roomse Kerk van binne wou verander, was Desidarius Erasmus. Hy het verseker dat die Bybel deur alle mense gelees kon word. Ek probeer om soos hy, die mense weer terug te bring na die Bybel om ons teologie op te baseer, en nie die van mense wat ten alle koste wou wegkom van die Roomse Kerk nie. Daaroor dat ek buite staan en alle stelsels ondersoek. Gaan kyk maar self hoe min van Petrus se standpunte kan jy vind in jou beweging se verklarings en leerstellings. Almal probeer om Petrus se standpunte, veral die in 2 Petrus hoofstuk 1 te vermy alhoewel Jesus se woorde self was dat hy op Petrus Sy Kerk sal bou. So ek is ook ‘n Erasmus met ‘n doel om ons weer terug te kry na dit wat die Bybel leer.
This entry was posted in verbond and tagged antichris, geregtigheid, verbond by admin. Bookmark the permalink.